Jaran segara duwé jeneng Latin Cavalluccio Marino lan kalebu génus Hippocampus lan kulawarga Syngnathidae. Kaya iwak-iwak liyané, Jaran segara ambegan nganggo angsang. Jaran segara duwé ukuran awak kurang luwih 7 nganti 25 cm.Kéwan iki urip karo prédhator-prédhator, saéngga Jaran segara duwé kulit kang atos kaya thothok. Kulit iki gunané kanggo njaga awaké saka prédhator. Jaran segara akèh tinemu ing perairan kang cethèk apa déné kang jero. Jaran segara mlakuné alon banget mulané akèh Jaran segara kang ndhelik ing karang, koral apa déné tuwuhan segara liyané, iki ancasé kanggo njaga awaké yèn ana bebaya. Kanggo obah tumuju lumahing segara, Jaran segara nggunakaké kantung udara kang ana ing awaké. Kanthong iki bisa amba lan cupet miturut kabutuhan. Cara kerjané kantung udara iki meh mirib kaya kapal selam. Jaran segara kalebu spésies kang unik awit Jaran segara kang meteng ya iku Jaran segara kang lanang. Jaran segara nglangi kanthi awak kang jejeg lan bisa manthukaké sirahé mendhuwur lan mengisor.